החמאם (סדרת טלוויזיה)

החמאם היא סדרת דרמה ישראלית, שנוצרה על ידי מיכאל אללו. במרכז הסדרה סיפורה של יחידת לוחמים צה"לית המתמודדת עם סדרת התרחשויות מוזרות באזור בקעת הירדן. הסדרה משודרת החל מ-30 בנובמבר 2025 בכאן 11.

 עלילה 
כאשר נוצרת התחממות של הגזרה באזור יהודה ושומרון, צה"ל מחליט על איוש של מספר מוצבים שננטשו בעבר. יחידת לוחמים מחטיבת הצנחנים בפיקודו של שאול שיראזי נשלחת למוצב מבודד בבקעת הירדן, להקימו מחדש. שם הבסיס "החמאם", על שם אתר מרחצאות קדום שנמצא באזור הוואדי בקרבת המוצב.

סדרה של התרחשויות מסתוריות מערערת את המציאות היומיומית ואת היציבות הנפשית של החיילים. שאול המפקד שלהם מתחיל לחשוב שיש קללה על הבסיס וזה משפיע על מצבו הנפשי. הוא מחליט להיעזר בדודי, חייל במחלקה שנחשב ביישן ונחבא אל הכלים, וממנה אותו להיות הסגן שלו. בהדרגה דודי מתחזק ושאול נחלש מה שמביא לסוג של חילופי מנהיגות בקרב היחידה. בתוך המתח, נחשפים סדקים במבנה הסמכותי ובמערכות היחסים, וכל זאת תחת צילה של אגדה קדומה מהתנ"ך, ששבה ומתעוררת לחיים דרך דמויותיהם של הלוחמים, כאלגוריה לסיפור המקראי על דוד ושאול.

 הפקה 
צוות ההפקה פעל במשך כחודש לעיצוב של המקום בו נערכו הצילומים במטרה לשחזר את המראה של חמאם אל־מליח בבקעת הירדן. במהלך העבודה על המקום שולבו בסט אלמנטים צבאיים אותנטיים ופרטי תפאורה נוספים כדי להעניק לאתר הצילומים תחושה שתעביר את הקשר בין ההיסטוריה הצבאית של המקום לבין הרקע התנ"כי של הסדרה, המתייחסת לדמויות כמו שאול ודוד.

חמאם אל־מליח היה בעבר בסיס אימונים של חטיבת הצנחנים. הבסיס היה בסמוך למעיין ובקרבת מבנה עתיק מהתקופה העות'מאנית. בסיס זה שימש בעיקר להכשרות שטח כחלק מהתפיסה הצבאית למיקום בסיסי צה"ל באזורי עימות. במהלך השנים בהן היה הבסיס פעיל הוא הפך לסמל מוכר בקרב לוחמים.

במהלך האינתיפאדה השנייה התרחשו בבסיס מספר אירועים קשים ותקריות בהן נהרגו חיילים. בשל המצב הרגיש והסכנה ללוחמים, שכללה גם אימונים במוצבים מבודדים תחת איומים, הוחלט בצה"ל להסיר מהאזור את מסלולי ההכשרה. מאז, המוצבים החמאם, סנור ואחרים שבאזור, נותרו נטושים, למעט שימוש מזדמן לצרכים של אימונים ייעודיים ותרגולים בשטח.

בשלבי ההפקה הראשוניים התכנון היה לצלם במיקום שבו היה הבסיס בעבר במטרה לשלב בין יסודות מסתוריים לתיאורים היסטוריים ועכשוויים. עבודות ההכנה כבר החלו וכללו הדמיות, סקיצות ותפאורה, אולם כחודש לפני תחילת הצילומים, עקב התדרדרות ביטחונית באזור, נאלצה ההפקה לשנות את התכנית בעקבות הנחיית צה"ל, שאסרה על קיום הצילומים במקום.

במהלך איתור החלופה נלקחו בחשבון קריטריונים כמו דמיון חזותי לבסיס החמאם, סמיכות למבנה שיכול לשמש כאתר מרחצאות עתיק, ומיקום שקט ובטוח בבקעת הירדן. לבסוף נבחר מוצב סמוך למבנה משטרת ג'יפתליק, בכפר באותו שם. המבנה המרכזי באתר, שכונה "משטרת ג'יפתליק" ומשמש בסדרה כאתר המרחצאות, נבנה במקור כסראייה עות'מאנית בימי הסולטאן עבדול חמיד השני. בתקופת המנדט המקום שימש כתחנת משטרה בריטית, וניתן לראות בו את השילוב בין סגנונות הבנייה של שתי התקופות. לאחר עזיבת הבריטים ב־1948, הפך המבנה למפקדת בקעת הירדן הירדנית. המח"ט הירדני אף בנה לעצמו וילה סמוכה, שבהמשך שימשה את צה"ל לאחר מלחמת ששת הימים. בשנות ה־90 נבנה מחנה חדש והאתר ננטש, עד שנבחר על ידי צוות ההפקה לשמש אתר הצילומים המרכזי של הסדרה.

האלגוריה לסיפור המקראי על דוד ושאול
האלגוריה לסיפור המקראי אודות דוד ושאול (שמואל א' וב') באה לידי ביטוי בשמות הדמויות ובעלילה עצמה.

דודי (דוד) מתקדם בפיקוד על ידי שאול עד שלמעשה שאול משתגע, וכשדודי מנסה להרגיע אותו ומנגן לו, הוא מאיים עליו בנשק, וכתוצאה מכך המ"פ סמי (שמואל) ממנה את דודי למ"מ במקום שאול. במקרא, שאול מקדם את דוד תחילה, עד שהוא מתחיל לקנא בו, והוא מנסה להרוג אותו בזמן שהוא דוד מנגן לו, ובמקביל שמואל מושח את דוד למלך.

יוני (יהונתן) ודודי מנהלים קשר חברי קרוב שמתפתח לחוויה מינית אחת. לפי המקרא בין דוד ויהונתן המקראיים היה קשר של רעות קרובה, ויש שמפרשים אותו כקשר הומוסקסואלי. בסדרה, יוני נהרג בעוד הוא מנסה להגן על דודי יחד עם שאול, ויהונתן ושאול המקראיים הם אב ובן נהרגים יחדיו ב. בסדרה, בהלווייתו של יוני מקריא דודי שיר שכתב, בו הוא מבטא גם את הקשר הקרוב ששרר ביניהם. גם דוד המקראי, לאחר מותם של יהונתן ושאול כותב קינה בצורת שירה המתארת בין היתר את הקשר הקרוב בינו ובין יהונתן: "נפלאתה אהבתך לי מאהבת נשים".

עלילה נוספת המתרחשת בסדרה היא הקשר שמתפתח בין דוד לבטי, בת זוגו של אורי. בפרק האחד לפני האחרון, דודי ובטי נפגשים בביתה החדש של בטי בתל אביב ומקיימים יחסי מין. בפרק הסיום דודי שולח את אורי לשמור על הצוק, מיקה מאשימה אותו שאף על פי שהוא מאמין לה בנוגע לקללה (עזאזל) המוטלת על הצוק הוא שולח אותו בכוונה לשם על מנת שימות, היא מקשרת את זה לקשר בין דודי לבטי. בסיפור המקראי על דוד ובת שבע, דוד המלך שולח את אוריה החתי לקרב חסר סיכוי בשביל לזכות באשתו בת שבע.

נוסף על קווי העלילה המרכזיים בדמות הסיפור המקראי שזורות במהלך הסדרה אנקדוטות ושמות של דמויות משנה המתקשרות גם הן לסיפור המקראי. מיקה (מיכל) ומירב מקבילות למיכל ומירב בנותיו של שאול המקראי. אבנר הלוחם הדתי מקביל לשר הצבא של שאול אבנר בן נר. דודי נושא על נשקו את הפק"ל קלע (כוונת טריג'יקון מגדילה), בדומה לדוד שהיה חמוש בקלע. בסיס החמאם מקביל ל, ואבו עלי (מקביל לעלי הכהן) מנהיגו ואף מעלה בו קטורת גחלי אש.

מקביל לקשר עם דודי, דמותה של מיקה (מיכל) מקיימת יחסי מין עם חייל בשם אלירן. דמותו של אלירן ושמו מצלצלים בדומה לפלטי (אליפלט) בן ליש, האיש לו ניתנה מיכל המקראית על ידי אביה שאול לאחר שדוד נאלץ לברוח

 שחקנים ודמויות 
שם השחקן/ניתשם הדמותאודות הדמותדניאל גדסגן שאול שיראזיקצין בפלס"ר צנחניםעונג אפרוןרב"ט/סג"ם דודילוחם, עוזר לשאול להתמודד עם הסיטואציה בה הוא נמצאיעלי רוזנבליטרב"ט מיקה (מיכל) מרציאנוסמלת מבצעיםמור דימריסג"ם מירב כרמליקצינת מבצעיםאסף פרירס"ן סמי (שמואל)מפקד הגזרהפואד דחדלבדואי תושב האזוריואב רוטמןסמל יונילוחםגילי בלוםרב״ט אורילוחםכרמל זורעבטיבת הזוג של אורי, רוצה להיות זמרתרן קפלןסמל נמרוד גוזלןלוחםרן מושיובסמל אבנרלוחםלידור אדמוניחביביאןלוחםעדיאל זמרווייסמןלוחםששי סמוכהחוקראלן קרוניקלוחםאיתמר הר אבןתירושלוחםרותי בורנשטייןאימו של שאול, קצינת מצ"ח

 סקירת הסדרה 

 פרקים 

מספר פרקשם הפרקתאריך שידורמקורי מקור1המנחוס מנחוס30 בנובמבר 20255.6%131,0002ניגון עתיק3 בדצמבר 20253.9%97,0003גבעת האנטנה7 בדצמבר 20253.2%75,0004מלכות חדשה10 בדצמבר 20253%79,0005איילת חן15 בדצמבר 20252.5%59,0006יום הדין17 בדצמבר 20252.9%61,000

 קישורים חיצוניים 



 הערות שוליים 

ביאורים

קטגוריה:צה"ל בתוכניות טלוויזיה
קטגוריה:סדרות דרמה ישראליות
קטגוריה:סדרות טלוויזיה ישראליות
קטגוריה:כאן 11: תוכניות וסדרות
קטגוריה:סדרות טלוויזיה ישראליות שעלו לשידור בשנת 2025
קטגוריה:צה"ל בתרבות ובאמנות
קטגוריה:בקעת הירדן: היסטוריה צבאית
קטגוריה:בקעת הירדן
קטגוריה:בקעת תרצה